**जयपुर फिल्म मार्केट जनवरी में**

**50 वर्कशॉप सेमीनार्स में 100 से ज्यादा स्पीकर्स लेंगे भाग**

**जयपुर फिल्म मार्केट के लिए पार्टिसिपेंट्स की पहली लिस्ट जारी**

जयपुर: क्या आपने कभी सोचा है कि जयपुर शहर में फिल्म सिटी से आगे बढ़कर भी कोई प्रोजेक्ट शुरू हो सकता है? अब ऐसा ही होने जा रहा है। दरअसल, अगले साल 18 से 20 जनवरी तक जयपुर इन्टरनेशनल फिल्म फेस्टिवल ट्रस्ट की ओर से जयपुर फिल्म मार्केट का आयोजन होने जा रहा है। ये आयोजन शहर के पाँच सितारा होटल क्लार्क्स आमेर में होगा। अभी तक फिल्म मार्केट नाम से इसका आयोजन, जयपुर इन्टरनेशनल फिल्म फेस्टिवल में ही होता रहा है। अगले साल से, जिफ से अलग इसका आयोजन होगा।

आयोजन की भव्यता का अनुमान इसी से लगाया जा सकता है कि यहाँ देश - विदेश से 700 से ज्यादा प्रतियोगी हिस्सा लेंगे। 300 से ज्यादा फिल्में होगी, वहीं 200 से ज्यादा प्रोडक्शन कंपनीज़, देश - विदेश के कई संस्थान और पर्यटन विभाग आदि भाग लेंगे।फिल्म मार्केट में भारत की सबसे बड़ी को-प्रोडक्शन मीट का भी आयोजन होगा।

जयपुर फिल्म मार्केट के लिए पार्टिसिपेंट्स की पहली लिस्ट मंगलवार को जारी की गई, जिसमें देश विदेश के 60 प्रतिभागियों के नाम शामिल हैं। यूरोप और अमेरिका की दिग्गज कंपनी शॉर्टस टीवी, फिल्म फेडरेशन ऑफ इंडिया, केरला फिल्म डवलपमेंट कॉर्पोरेशन, कार्निवल सिनेमा और पंजाब ट्यूरीज्म जैसे बड़े नामों के साथ अमेरिका से स्टोरीलाईन्स, चायना से हॉप चायना और भारत से जरीन आली प्रोडक्क्शन, विजुअल इफेक्टस मीडिया जैसे अनेक प्रोडक्शन हाउस और प्रोड्यूसर्स के नाम इस लिस्ट में शामिल हैं।

**फ़िल्मों से जुड़े विषयों पर होंगी चर्चा**

इन तीन दिनों में सिनेमा से जुड़े कई विषयों पर लगभग 50 सेमीनार्स, वर्कशॉप, कांफ्रेस आदि का आयोजन होगा। इस दौरान फिल्म फायनेंस, फिल्म निर्माण, फिल्म वितरण, फिल्म हेरिटेज ट्यूरीज्म, वेब सीरीज़, रायटर्स वर्कशॉप, नॉलेज सीरीज, फ़्रीडम ऑफ स्पीच, मी टू केम्पियन, सिनेमा और इंडस्ट्री से जुड़े लीगल इश्यूज़ जैसे अनेक विषयों पर रोचक चर्चाएँ होंगी।इन तीन दिनों में लगभग 100 स्पीकर्स इन चर्चा सत्रों में भाग लेंगे।

**सबसे बड़ी कॉन्फ्रेंस सीरीज का आयोजन**

आने वाले सालों में जयपुर फिल्म मार्केट में विश्व की सबसे बड़ी कॉन्फ्रेंस सीरीज का आयोजन होगा।जयपुर इन्टरनेशनल फिल्म फेस्टिवल – जिफ का आयोजन 17 से 21 जनवरी तक होगा। जिफ के लिए नामांकित फिल्मों की पहली सूची 5 नवंबर को जारी होने जा रही है।

**हनु रोज**

फाउन्डर डायरेक्टर

जयपुर फिल्म मार्केट

9828934481, 0141- 4055263

jaipurfilmmarket.org

<http://jaipurfilmmarket.org/participants.php>